शिक्षक दिवस पर राजनांदगांव बसंतपुर के बल्देव प्रसाद मिश्र स्कूल में हुए कार्यक्रम में महापौर मधुसूदन यादव ने दोनों शिक्षकों को पुरस्कृत किया। महापौर ने भी दोनों शिक्षकों की भूरि-भूरि प्रशंसा की। शिक्षादूत पुरस्कार के तहत पांच हजार रुपए राशि मिलते ही शैलेष ने इसे अपनी मां स्व. इंद्राणी देवी के नाम स्कूल को दान करने की घोषणा कर दी। इसी तरह ज्ञानदीप पुरस्कार में अनुराधा को सात हजार रुपए मिले और इसे उन्होंने अपने पिता स्व. श्याम नारायण सिंह के नाम से स्कूल विकास में खर्च करने का ऐलान किया। शिक्षक शैलेष सोनी का कहना है कि मैंने भी जमीन पर बैठकर पढ़ाई की है। तब झुककर लिखने से पीठ में दर्द होता था। प्राइमरी के बच्चों की तकलीफ मैंने महसूस की है। पुरस्कार की राशि से उनके लिए छोटे-छोटे डेस्क बनवाऊंगा।